
 21.12.2013
 BG
 Официален вестник на Европейския съюз
 L 349/56
 РЕГЛАМЕНТ ЗА ИЗПЪЛНЕНИЕ (ЕС) No 1398/2013 НА КОМИСИЯТА
 от 18 декември 2013 година
 за намаляване на риболовното усилие, предоставено на Обединеното кралство за 2013 г., по отношение на миди Сен Жак, морски рак и морски паяк поради превишаване през предходната година
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) No 847/96, (ЕО) No 2371/2002, (ЕО) No 811/2004, (ЕО) No 768/2005, (ЕО) No 2115/2005, (ЕО) No 2166/2005, (ЕО) No 388/2006, (ЕО) No 509/2007, (ЕО) No 676/2007, (ЕО) No 1098/2007, (ЕО) No 1300/2008, (ЕО) No 1342/2008 и за отмяна на регламенти (ЕИО) No 2847/93, (ЕО) No 1627/94 и (ЕО) No 1966/2006 (1), и по-специално член 106, параграфи 1 и 2 от него,
 като има предвид, че:
 (1)
 С Регламент (ЕО) No 1415/2004 на Съвета от 19 юли 2004 г. относно определяне на максимално допустимото годишно риболовно усилие за определени риболовни зони и риболовни полета (2) на Обединеното кралство бе предоставено максимално допустимо годишно риболовно усилие за миди Сен Жак в зона VII на ICES и за морски рак и морски паяк в зона VII на ICES.
 (2)
 Максималното риболовно усилие за 2012 г. за миди Сен Жак бе увеличено от 3 315 619 киловатдни на 3 550 619 киловатдни след размени, които Обединеното кралство извърши с Ирландия и Нидерландия съгласно член 20, параграф 5 от Регламент (ЕО) No 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (3).
 (3)
 В резултат на инспекциите, проведени в Обединеното кралство в съответствие с Регламент (ЕО) No 1224/2009, и допълнителните запитвания, отправени към неговите компетентни органи, Комисията установи несъответствия между данните, докладвани ѝ съгласно член 33 от посочения регламент, и действителното риболовно усилие, което риболовните кораби под флага на Обединеното кралство са използвали през 2012 г. по отношение на миди Сен Жак, морски рак и морски паяк в зона VII на ICES. Тези разлики показват, че използваното от риболовните кораби на Обединеното кралство усилие надвишава равнището за 2012 г., предоставено им съгласно Регламент (ЕО) No 1415/2004 и адаптирано в съответствие с Регламент (ЕО) No 2371/2002. Доказателствата, събрани в хода на разследването и проучванията, позволяват на Комисията да стигне до заключението, че посочената държава членка е превишила своето максимално риболовно усилие за 2012 г. с 451 641 киловатдни по отношение на миди Сен Жак и с 38 462 киловатдни по отношение на морски рак и морски паяк.
 (4)
 В съответствие с член 106, параграф 1 от Регламент (ЕО) No 1224/2009, когато Комисията установи, че дадена държава членка е превишила риболовното усилие, което ѝ е отпуснато, Комисията приспада разликата от бъдещото риболовно усилие за съответната държава членка.
 (5)
 В член 106, параграф 2 от Регламент (ЕО) No 1224/2009 се